Diari Oficial de la Generalitat Valenciana


Sumari del DOGV 4058, del 06-08-2001 (2001/7724)

DECRET 135/2001, de 26 de juliol, del Govern Valencià, pel qual s'aprova el canvi de denominació del municipi d'Aras de Alpuente per Aras de los Olmos.
-------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2001/07/26/135/dof/vci/html**

### Dades del document

Número de DOGV
:   4058

Data del DOGV
:   06-08-2001

Secció del DOGV
:   I. DISPOSICIONS GENERALS

Número del document
:   2001/7724


Data del document
:   26-07-2001

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * Aras de los Olmos
    * municipi

DECRET 135/2001, de 26 de juliol, del Govern Valencià, pel qual s'aprova el canvi de denominació del municipi d'Aras de Alpuente per Aras de los Olmos. [2001/X7724]
  
L'Ajuntament d'Aras de Alpuente, en sessió plenària de 26 de febrer de 2001, va acordar aprovar l'alteració del nom actual del municipi i adoptar la denominació d'Aras de los Olmos.
  
El ple del Consell Valencià de Cultura, mitjançant acord adoptat el 24 de novembre de 2000, va aprovar per unanimitat l'informe sobre el canvi de denominació d'Aras de Alpuente per Aras de los Olmos.
  
La Llei de la Generalitat Valenciana 4/1983, de 23 de novembre, d'Ús i Ensenyament del Valencià, disposa en l'article 15.1 que correspon al Govern Valencià determinar els noms oficials dels municipis de la Comunitat Valenciana.
  
En virtut d'això, vist l'expedient instruït per l'Ajuntament d'Aras de Alpuente per a la modificació de la denominació actual del municipi per Aras de los Olmos, en què s'acredita el compliment de les prescripcions exigides per la legislació vigent, a proposta del conseller de Justícia i Administracions Públiques i després de la deliberació del Govern Valencià, en la reunió del dia 26 de juliol de 2001,
  
DECRETE
  
Article únic
  
El municipi d'Aras de Alpuente, de la província de València, adoptarà la denominació d'Aras de los Olmos. Les referències que a l'antic nom hagueren sigut realitzades pels òrgans de l'Estat i altres organismes públics s'entendran fetes, a partir de la publicació del present decret en el Boletín Oficial del Estado, a la nova denominació.
  
Contra el present decret, que posa fi a la via administrativa, escau interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptat des de l'endemà de la seua publicació, de conformitat amb el que estableixen els articles 48, 109.c) i 107.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que les persones interessades puguen interposar qualsevol altra via que estimen oportuna.
  
València, 26 de juliol de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Justícia i Administracions Públiques,


Còpia Permalink ELI